Tande feetjie besoek Bossies se Gr. R klasse
DMet groot opgewondenheid het Laerskool Bosveld Primary se Gr. R leerders uitgesien na die besoek van die Tande feetjie op Donderdag, 8 Maart om hul meer te leer oor tandesorg.
Sy het met behulp van eksperimente aan hul verduidelik hoe skadelik suiker en suur vir ons tande is en dat ons tweemaal per dag moet tande borsel. Die leerders is bederf met heerlike appels en inkleurprentjies oor tandesorg. Van nou af is daar geen slegte tandjies vir ons Bossies nie!
Bossies se eie "master chef" en kokkedoortjies
Groot opwinding het geheers tydens Laerskool Bosveld Primary se Gr. R. klas besoeke. Die hoof, Mnr Pretorius het net so lekker saam met die leerders gebak -en- brou. Die week se tema was: Smaak en reuk en almal het gesmul aan hul heerlike, self versierde kolwyntjies. Die leerders kon dit selfs regkry om Mnr Pretorius te oorreed om 'n Bloubul voorskoot te dra (en hy is 'n groot Leeu ondersteuner). Welgedaan Bossie Gr. R'e! So leer ons speel-speel.